b'\n_START_ARTICLE_\nGalleria Suceava\n_START_PARAGRAPH_\nGalleria Suceava este un fost centru comercial din municipiul Suceava, deschis la data de 27 martie 2009._NEWLINE_Este situat la intrarea dinspre F\xc4\x83lticeni a ora\xc8\x99ului Suceava, la intersec\xc8\x9bia dintre Bulevardul 1 Decembrie 1918 cu DN2 (E85), \xc3\xaen imediata vecin\xc4\x83tate a cartierului Obcini. Are o suprafa\xc8\x9b\xc4\x83 construit\xc4\x83 de 15.000 mp, dintre care 10.700 mp suprafa\xc8\x9b\xc4\x83 \xc3\xaenchiriabil\xc4\x83 (GLA), fiind dezvoltat pe dou\xc4\x83 niveluri. Mall-ul dispune de 270 de locuri de parcare at\xc3\xa2t la suprafa\xc8\x9b\xc4\x83, c\xc3\xa2t \xc8\x99i \xc3\xaen subteran. Investi\xc8\x9bia pentru construc\xc8\x9bia centrului comercial a fost de 25 de milioane de euro._NEWLINE_\xc3\x8en anul 2013, GTC Rom\xc3\xa2nia a v\xc3\xa2ndut Galleria Suceava pentru suma de 800 de euro. Compania nu a reu\xc8\x99it s\xc4\x83 impun\xc4\x83 conceptul Galleria \xc3\xaen Suceava, ora\xc8\x99 \xc3\xaen care func\xc8\x9bioneaz\xc4\x83 dou\xc4\x83 centre comerciale de dimensiuni mult mai mari, Iulius Mall Suceava \xc8\x99i Shopping City Suceava, care au atras cea mai mare parte a retailerilor.'